Xito​yda virtual boshlovchi ilk dasturni taqdim etdi (video)

"Sinxua" Xitoy hukumati rasmiy axborot agentligi sun`iy intellekt asosida ishlaydigan va matnlarni mustaqil o`qiy oladigan virtual teleboshlovchini namoyish etdi, deb xabar bermoqda Lenta.ru. 
"Sizga sun`iy intellektga asoslangan ingliz tilida so`zlovchi boshlovchi o`z salomini yo`llaydi. Men sizlarni yangiliklar bilan muntazam xabardor qilib turaman. Matnlar mening tizimimga doimiy ravishda yuklab boriladi", - dedi intellektual boshlovchi.
Sun`iy intellekt xitoyliklarning ovozi, lab harakatini va yuz ifodalarini o`xshata oladi. Ta`kidlanishicha, virtual diktor har kuni 24 sota to`xtovsiz ishlay oladi, bu esa yangiliklarning tezkor va uzluksizligini ta`minlaydi. Shuningdek, yangiliklarni turli tillarda va xatosiz etkazib berish imkoniyatiga ega.
Bundan tashqari, ushbu texnologiya favqulodda axborot tarqatish kerak bo`lgan hollarda juda foydali.